Φέρτε την άμαξα!
Αγάπη μου, πονάς; Πού πονάς; Κάντε στην άκρη!
- Πηγαίνετέ με στην κάμαρή μου! - Πρέπει να πας σε νοσοκομείο.
Δεν θα έρθεις;
Μπελ, έχω στείλει τάγματα στην πρώτη γραμμή, αλλά με αυτό τώρα,
θα είμαι ανήμπορος.
Αλλά εσύ και ο Ντόκινς δεν είστε.
Σώσε τη. Σε παρακαλώ.
Θα τη σώσω. Σ' το υπόσχομαι.
- Ποιος είναι ο πλουσιότερος στην αποικία; - Ο Νόρμπερτ Φέιγκιν!
- Ποιος έβγαλε 15.000 σε μία μέρα; - Ο Νόρμπερτ Φέιγκιν!
- Όχι! - Βρε γεροξεκούτη,
θα φας το κεφάλι σου αν δεν προσέχεις.
Αν το φάω, θα αγοράσω άλλο. Δύο μάλιστα!
Μπορεί να έχεις 15 χιλιάρικα στα χαρτιά, αλλά ο Γιουράια δεν τα έδωσε ακόμα.
Κι αν δεν τα δώσει, τότε θα έχεις συνολικά μηδέν λίρες
- για τον όλο κι αυξανόμενο λογαριασμό σου. - Μην είσαι τόσο μίζερη, Ρότι.
Θα σου πω τι θα κάνω.
Άλλη μια γύρα κέρασμα!
Η πιο βρομερή μαρμότα στην πόλη Έπαιζε με τη ρόμπα μου Γύρω Γύρω Όλοι
Όλα καλά Ώσπου ο ήλιος για τη Δύση έβαλε πλώρη
Κι εμένα ξάφνου μ' έπιασε μεγάλο ζόρι
Έτσι μπράβο!
Λαίδη Φάνι!
Αφορά τη μητέρα σας.
Χέτι, ξεμείναμε από μορφίνη.
Υπάρχει μια ποσότητα στο γραφείο του Σνιντ,
αλλά θα μας βγάλει μια μέρα, άντε δύο.
Πρέπει να κάνουμε διαλογή ασθενών.
- Ο Θεός αποφασίζει ποιος θα ζήσει ή όχι. - Τώρα πρέπει εμείς.
Σνιντ. Σνιντ!
- Χρειάζομαι πρόσβαση… - Τόσος πολύς θάνατος.
Ποιο το νόημα, Τζακ;
Όλοι απλώς πεθαίνουν.
Το νόημα…
Το νόημα είναι, Ρέινσφορντ, ότι είναι η δουλειά μας.
Θέλω να εγκρίνεις τη διαλογή ασθενών.
Να δίνουμε προτεραιότητα στα παιδιά.
Πολλοί δεν θέλουν τη φροντίδα μας.
Με τόσους θανάτους, κατηγορούν το νοσοκομείο.
Τότε πρέπει να τους δείξουμε ότι είναι ασφαλές.
Και πρέπει να βρούμε μια θεραπεία, διάολε.
Τζακ! Τζακ!
Ντόκινς, ανέλαβε τη λαίδη Τζέιν. Θα φροντίσω εγώ τους υπόλοιπους.
- Ξέρω ότι σου έχει φερθεί απαίσια, αλλά… - Είναι η μητέρα σου.
- Χρειαζόμαστε μια θεραπεία. - Το ξέρω.
Μα δεν αντέχουν αρκετά ώστε να δοκιμάσουμε κάποια,
και οι μισοί αρνούνται κάθε φροντίδα λόγω δεισιδαιμονιών.
- Ούτε αυτή θέλει. - Να φροντίσετε τους άλλους, όχι εμένα.
Λαίδη μου, επιτρέψτε μου να μιλήσω ευθέως.
Πεθαίνετε.
Τώρα, μπορείτε να επιλέξετε να το κάνετε στο σπίτι μόνη σας
ή… μπορείτε να υπηρετήσετε την πόλη σας με το παράδειγμά σας.
Δείξτε στον λαό σας ότι είναι ασφαλής μαζί μας.
Κι αν δεν καταφέρετε να με κάνετε καλά;
Τότε, θα πεθάνετε.
Αλλά πεθαίνετε, έτσι κι αλλιώς. Είναι ευκαιρία.
Μια ευκαιρία να σωθείτε εσείς κι η πόλη σας.
Γιατί ακούω έναν κατάδικο;
Επειδή είμαι και καλός γιατρός, διάολε.
Κι εσείς είστε ασθενής μου.
Ναι. Εντάξει.
Θα σας δώσω την καλύτερη κλίνη μου. Έχει υπέροχη θέα στον πρωινό ήλιο.
Μπελ;
Κυρία, χρειάζομαι τον καθηγητή. Είναι επείγον.
- Εκεί. - Σας ευχαριστώ.
Θέλω όλα όσα ξέρουμε για το θέμα, όσο ασήμαντα κι αν είναι.
Εκτός της μορφίνης και του καλομέλα, τι άλλο το καταστέλλει;
Η αφαίμαξη βοήθησε στο Λονδίνο.
Γιατί να αιμορραγήσουν ενώ ήδη χάνουν υγρά;
Ενισχύεται η κυκλοφορία του αίματος, αποσυμφορείται η καρδιά.
Είναι και το τσάι βοτάνων. Η Αλίντα το έφερε από το Έλμποου.
Αν δεν το αποβάλουν, βοηθά, μα συνήθως δεν τα καταφέρνουν.
Νομίζω ότι όλοι έχετε δίκιο, εν μέρει.
Καθηγητά, όταν κάνετε αφαίμαξη, πώς είναι το αίμα;
Θα σου δείξω.
Χέτι, σηκώνεις το μανίκι του, σε παρακαλώ;
Βεβαίως.
Είναι κυανωτικό.
Το αίμα είναι πολύ σκούρο και πηχτό, άρα έχει κάποια ανεπάρκεια.
- Αν βρούμε σε τι… - Ίσως οδηγηθούμε σε μια θεραπεία.
- Μπορώ να βοηθήσω. - Μια εξέταση ειδικού βάρους
θα μας έλεγε τι λείπει.
Κύριε καθηγητά!
Κάντε στην άκρη, σας παρακαλώ. Καθηγητά!
Κύριε καθηγητά!
- Χίλια συγγνώμη. - Όχι. Δεν είναι τίποτα. Μην ανησυχείτε.
Μένω με τον Φέιγκιν, οπότε…
Ορίστε.
Εδώ δεν είχατε μείνει;
"Προς Ρωμαίους 6:23".
"Διότι ο μισθός που δίνει η αμαρτία είναι ο θάνατος".
Γιατί μου φέρεσαι τόσο καλά;
Είμαι ο γιατρός σας.
- Κάτι θέλεις. - Όχι.
Την κόρη μου.
Το ενδιαφέρον της τώρα έχει στραφεί στον Μπόξερ, οπότε…
δεν χρειάζεται να ανησυχείτε πια ότι την ατιμώνω.
- Αλήθεια; Τότε γιατί… - Όπως είπα, είμαι ο γιατρός σας.
Κι εσείς δεν είστε καλά.
Εμπρός, λοιπόν, τι έχεις να μου πεις;
Ο Φέιγκιν μαγείρεψε την έκρηξη μ' αυτό.
Ο γερομπάσταρδος απατεώνας, ήξερα ότι σκάρωνε κάτι…
Θέλω τα λεφτά μου.
Άντε να το πάρεις.
Βρομιάρη μικρέ Ιούδα.
Δεν περίμενα κάποιος τόσο ταπεινός όσο εγώ να δειπνήσει ποτέ με έναν δούκα.
Μακάρι να το έβλεπε η μητέρα.
Τώρα, θέλω να δέσουν τα ρημάδια τα πλοία μου, Εξοχότατε.
Γι' αυτό πρέπει να πείσετε τον αδερφό σας ή τη σύζυγό του να ανοίξουν τα λιμάνια.
Ναι, αυτό μπορεί να είναι δύσκολο.
Είναι πεισματάρηδες. Αρνούνται να ανοίξουν τα λιμάνια
ώσπου να εξαλειφθεί η χολέρα από την αποικία.
Πρέπει να βρείτε έναν τρόπο.
Πρέπει να φορτώσω στα πλοία μου το νιτρικό κάλιο του κυρίου Φέιγκιν.
Δεν έχει νόημα. Δεν υπάρχει νιτρικό κάλιο.
Η έκρηξη του Φέιγκιν ήταν ψεύτικη.
Ο προμηθευτής σας είναι απατεώνας.
Αυτό με φέρνει σε πολύ δυσχερή θέση, έτσι δεν είναι, λόρδε μου;
Χωρίς νιτρικό κάλιο, θα κατηγορηθώ εγώ για την καθυστέρηση του ανεφοδιασμού
των γενναίων μας που πολεμούν όπου κι αν πολεμούν.
Γι' αυτό θα μου ανοίξετε τα λιμάνια σήμερα
ώστε να αφήσω αυτήν την αμαρτωλή αποικία της διαφθοράς και της κλεψιάς,
αλλιώς θα σας πάω στην πατρίδα μέσα στο βαρέλι μου για τουρσί.
Μάλιστα.
Και τι θέλει η εκκλησία;
Θέλω τον Φέιγκιν νεκρό.
Θα χαρώ να τον σκοτώσω για χάρη σας, αν αυτό θα βοηθούσε.
Μα είστε κληρικός.
Έτσι μπορώ να συγχωρέσω ο ίδιος τις αμαρτίες μου.
Οι οποίες ελπίζω να περιλαμβάνουν και λίγο φόνο.
Φάνι, αγάπη μου, θα μου φέρεις κι άλλα μαξιλάρια, σε παρακαλώ;
Ναι, φυσικά.
- Τζέινι. - Άφησέ με, Ρίτσαρντ.
Ευχαρίστως.
Μόλις ανοίξεις τα λιμάνια.
Ξέρεις ότι δεν μπορώ ώσπου να εξαλειφθεί η απειλή της χολέρας.
Αλλά φοβάμαι ότι πρέπει,
αλλιώς θα πω στην Μπελ την αλήθεια.
Το αίμα είναι πολύ πηχτό.
Τι του λείπει;
Θα τα καταφέρεις.
- Ψάξατε όλο το νοσοκομείο; - Μάλιστα, κύριε.
Αποκλείεται να έφυγε.
Έχουμε άντρες παντού.
Εκτός κι αν…
Ο Μπράμγουελ είναι τώρα επικεφαλής εδώ. Βοηθήστε με τους νεκρούς.
Μάλιστα, κύριε.
Φάνι, αγάπη μου.
Συμπαθείς τον θείο σου;
Όχι. Είναι πολύ κακό;
Όχι.
Θέλω τη βοήθειά σου για να συντάξω μερικά έγγραφα.
Νιώθω απαίσια, κύριε Φέιγκιν.
Όλοι νιώθουμε απαίσια, Σμάικ.
Μα κακώς πίνεις τόσο πολύ στην ηλικία σου. Λίγες μπίρες αρκούν.
Αλλά ορίστε, χλαπάκιασε λίγη από αυτήν την πίτα.
Θα σε φέρει στο κέφι.
Είπα στον Ντάριους ότι η έκρηξή σας ήταν ψεύτικη.
- Αλήθεια; - Χίλια συγγνώμη.
Πληρώθηκες;
Ναι.
Απλώς κοίταξες το συμφέρον σου. Δεν πρέπει να ντρέπεσαι γι' αυτό.
Πάντα έλεγα ότι είχες δυνατότητες.
Ωστόσο, με φέρνεις σε πολύ δυσάρεστη θέση.
Δεν ήθελα να σας κάνουν κακό, αλλά θα σας σκοτώσουν.
Μάλιστα.
Δεν μπορώ να πω ότι δεν είναι ενοχλητικό.
Άσε την πίτα μου τώρα.
Και σύνελθε, μίζερο πλάσμα!
Έρχονται.
- Πάμε να φύγουμε από πίσω! - Διάολε.
Πού είναι ο Νόρμπερτ Φέιγκιν;
Χωριστείτε!
- Στάσου, Στρακαστρούκα! - Έλα!
- Μ' έπιασε σφάχτης. - Βιάσου!
Με πεθαίνει!
Φέιγκιν;
Σ' έπιασα, βρομιάρη.
Δεν πάμε να βρούμε τον Φέιγκιν;
Είναι σχεδόν ανεπαίσθητος.
Να μου το πεις…
όταν θα είμαι στα τελευταία μου.
Είστε τώρα, λαίδη μου.
Πρέπει να δω την Μπελ μου.
Πού είναι με τα αποτελέσματα;
Εδώ. Η βαρυτομετρική εξέταση του αίματος με τη μέθοδο των Χέρμαν και Τζένικεν
έδειξε αφύσικα υψηλή πυκνότητα.
Η χημική ανάλυση με τη διαδικασία του Ο'Σόνεσι έδειξε ανεπάρκεια
- σε χλωριούχο και διττανθρακικό νάτριο. - Απλά.
- Του λείπει αλάτι και νερό. - Θέλει αλατούχο διάλυμα.
- Θα το αποβάλει. - Ξέρουμε τι χρειάζεται,
μα πρέπει να το δεχτεί το σώμα της.
Να σκαρφιστούμε κάτι για να κατέβει με το ζόρι στον οισοφάγο της.
Όχι, δεν έχουμε χρόνο.
Θα το εισάγουμε στη φλέβα της. Κατευθείαν στο αίμα της.
- Ενδοφλέβια; - Ναι.
Δεν το κάνουμε ποτέ και δικαιολογημένα.
Αν αλλάξει πολύ η αναλογία αίματος-νερού, θα πάει από ωσμωτικό σοκ.
Είναι η τελευταία της ελπίδα.
Κάντε το.
Είστε σίγουρη;
Ήσουν σίγουρος όταν εγχείρισες την κόρη μου;
Όχι.
Ήταν η μόνη ελπίδα να σωθεί.
Το ίδιο ισχύει και τώρα.
Τότε, κάντε το.
Πόσο θα βάλεις;
- Περίπου δυο λίτρα; - Ναι, έτσι θα έλεγα.
- Δύο λίτρα; Όχι ουγγιές; - Με εμπιστεύεσαι;
Ναι.
Δύο λίτρα.
Ξεκίνα τη ροή.
Τώρα αφήστε με μόνη με τη λαίδη Μπελ.
Πρέπει να σου πω κάτι.
Φέιγκιν!
Έλα, φανερώσου, όπου κι αν είσαι!
Κάτσε ήσυχος.
Ρέινσφορντ.
Τι κάνετε εδώ κάτω, καθηγητά;
Δεν έχει σημασία. Πάρτε λεκάνες και βοηθήστε…
Ρέινσφορντ, αγαπητό μου παιδί,
έλα μαζί μου. Θα φροντίσω να μην πονάς.
ΝΕΚΡΟΤΟΜΕΙΟ
Δεν υπάρχει ιερέας.
Όχι.
Άρα πρέπει εσύ να ακούσεις την εξομολόγησή μου.
- Όχι, μητέρα, φοβάμαι… - Όχι, πρέπει. Σε αφορά.
Πες μου.
Ο κυβερνήτης δεν είναι ο πατέρας σου.
Ποιος είναι;
Ο θείος σου ο Ντίκι.
Γι' αυτό είναι εδώ;
Τον γνώρισα όταν ήμουν 19.
Ήταν γοητευτικός. Όμορφος.
Με παρέσυρε σε κάτι που νόμιζα ότι ήταν αγάπη
και μου έκανε πρόταση γάμου στον Βενετσιάνικο Χορό. Εγώ…
ενέδωσα στο φλερτ του.
Συνέβη μόνο μία φορά.
Περίμενα να ακολουθήσει ο γάμος μας, αλλά συνεχώς τον ανέβαλλε.
Ήμουν απεγνωσμένη.
Τρομοκρατημένη.
Μετά το έσκασε στην Κεϋλάνη και δεν γύρισε ποτέ.
Διέλυσε τον αρραβώνα
και με άφησε ένα ερείπιο…
ατιμασμένη, να πρήζομαι από εσένα.
Ωστόσο, ακόμα και μέσα στον τρόμο εκείνων των ημερών,
σε σκεφτόμουν…
να μεγαλώνεις μέσα μου και αγάλλιαζε η καρδιά μου.
Προτού…
να αρχίσει να φαίνεται,
η μητέρα μου με πάντρεψε με τον καλόκαρδο,
ανυποψίαστο αδερφό του Ντίκι.
Τον πατέρα.
Το ξέρει;
Όχι.
Πώς μπόρεσες;
Ήμουν νέα. Νόμιζα ότι ήμουν ερωτευμένη.
Πώς μπόρεσες να χωρίσεις τον Τζακ κι εμένα ύστερα απ' ό,τι έκανες;
Έβλεπα να επαναλαμβάνεις την ιστορία μου και ήθελα να σε προστατεύσω, αγάπη μου.
Και να μην αφήσω τον κόσμο να σε βλάψει όπως έβλαψε εμένα.
Ήταν η μεγαλύτερη ευτυχία της ζωής μου.
Μπελ, σε παρακαλώ.
Σε παρακαλώ, προσπάθησε να καταλάβεις.
Ναι.
Ναι, σε καταλαβαίνω τώρα.
Σ' ευχαριστώ, αγάπη μου.
Αγάπη μου.
Τώρα, σε παρακαλώ, να μην το πεις ποτέ στον πατέρα σου.
Έντμουντ.
- Αγάπη μου. Εγώ… - Σώπασε.
Σώπασε, Τζέινι. Πάντα το ήξερα.
Και σ' αγαπούσα περισσότερο γι' αυτό.
Και αγαπούσα την Μπελ μας σαν δική μου.
Πάντα θα είμαι η κόρη σου.
Πάντα.
Τζέιν, γιατί της το είπες ύστερα από όλο αυτόν τον καιρό;
Τι σημασία είχε;
Ο Ντίκι με εκβίασε.
Ήθελα να το μάθει από εμένα πρώτα.
- Θα του σπάσω το κεφάλι. - Όχι, αγάπη μου.
Μείνε μαζί μου, σε παρακαλώ.
Θα τιμωρηθεί όπως του αξίζει.
Μητέρα.
Μητέρα, τα μάγουλά σου είναι ρόδινα.
Τζακ!
Τζακ, πέτυχε!
Κάπου εδώ γύρω είναι, κύριε Χιπ. Τον οσμίζομαι.
Βγες, το καλό που σου θέλω, Φέιγκιν…
αλλιώς θα πυροβολήσω τον κοντοστούπη.
Φέιγκιν!
- Πρέπει να τον σώσουμε. - Όχι!
Θα σου τινάξει τα μυαλά στον αέρα. Χρειαζόμαστε ένα σχέδιο.
Διάολε! Τι είναι αυτό;
Το σχέδιό μου.
- Θα σε καλύψω. - Τι;
Τώρα! Τρέξτε! Φύγετε!
Στρακαστρούκα!
Πρέπει να πάρουμε τον γέρο.
Έλα.
Τρία, δύο,
ένα!
Καθηγητά! Τι κάνετε;
"Γίνατε μεθύστακας,
"και τώρα είστε νηφάλιος και ερείπιο.
"Δεν χρειάζεται να χειρουργήσετε. Ποτέ".
- Αυτό δεν μου είπες; - Συγγνώμη.
- Το θυμάμαι καθαρά. - Συγγνώμη. Σας παρακαλώ.
Αλλά κοίτα, έχω καλά νέα.
Θα 'σαι περήφανος για το πόσο επιδέξιος έχω γίνει στις κοιλιακές επεμβάσεις.
- Όλα είναι καλύτερα χωρίς το ποτό. - Τι κάνετε; Σας παρακαλώ.
Αφήστε με να φύγω, καθηγητά. Δεν είστε ο εαυτός σας!
Ναι, πολύ σωστά.
Ήμουν ένας λαμπρός άντρας.
Και όταν πέθανε ο γιος μου, πνίγηκα στη θλίψη.
Κι όταν βγήκα στην επιφάνεια, ήμουν πια ανεπαρκής.
Είχατε όλοι προχωρήσει στις κοιλιακές επεμβάσεις.
Περίπλοκα πράγματα που δεν έμαθα ποτέ.
Αν το ζητούσατε, θα σας διδάσκαμε.
- Θα με διδάσκατε; - Ναι.
Με κοροϊδεύατε!
Όχι, δεν μπορούσα να σας το ζητήσω.
Θα με διώχνατε τελείως από το νοσοκομείο.
Ο αδερφός μου με χρειάζεται.
Έχει καρκίνο του στομάχου, και πρέπει να αφαιρεθεί χειρουργικά.
Αφήστε με να σας βοηθήσω.
Θα τον χειρουργήσουμε μαζί. Εσείς κι εγώ.
Όχι, δεν σου τον εμπιστεύομαι. Πρέπει να το κάνω εγώ.
- Γι' αυτό πρέπει να εξασκηθώ. - Σας παρακαλώ.
Έχω ασθενείς να φροντίσω! Το νοσοκομείο μας με χρειάζεται!
Σας παρακαλώ, σας παρακαλώ!
Καθηγητά!
Ανοίξτε την πόρτα!
Σας παρακαλώ!
Σακατεμένο γόνατο, έτσι;
Κι εσύ, επιθεωρητή Μπόξερ, με υποτιμάς όσο οι άλλοι.
Με αγνόησες κι εσύ. Μόνο ένα ραμολιμέντο, έτσι;
Ούτε καν άξιος υποψίας. Ήταν απροσεξία.
Μητέρα, δείχνεις πολύ καλύτερα.
- Ευχαριστώ, αγάπες μου. - Χέλη!
Φέιγκιν, όχι τώρα!
Χρειάζομαι τη βοήθειά σου!
Βγες έξω!
- Έχω ασθενή. - Είναι ζήτημα ζωής ή θανάτου.
- Πάντα είναι ζήτημα ζωής ή θανάτου! - Σε παρακαλώ.
Πρέπει να με σκοτώσεις.
Πού είναι; Πού είναι ο Φέιγκιν;
Το κάθαρμα την κοπάνησε.
Θα σας προτείνω μια ανταλλαγή. Τη ζωή σας για τη δική του.
- Δίκαιο δεν είναι, κύριε Χιπ; - Η εταιρεία θα το επιτρέψει.
Πρέπει να πάρω μαζί μου ένα κεφάλι.
Θα προτιμούσα του κυρίου Φέιγκιν, αλλά μου κάνει κι ένα από αυτά τα τρία.
Υπέροχα.
Πηγαίνετέ με σ' αυτόν.
Θέλω κάτι να ρίξει τους καρδιακούς μου παλμούς
- ώστε να φαίνομαι νεκρός. - Τι αρλούμπες αραδιάζεις;
Κάποιο φάρμακο ή, δεν ξέρω, κάποιο μαγικό φίλτρο.
- Μαγικό φίλτρο; - Ναι, όπως στο Ρωμαίος και Ιουλιέτα.
Με φίλτρα. Μόνο έτσι θα ξεφορτωθώ τον Κράκσγουορθ
και τον βρομιάρη που κατουρά απ' τον αφαλό του. Παλάβωσαν, Χέλη.
Πυροβολούν στο Έλμποου.
Δεν έχω χρόνο γι' αυτήν τη χαζομάρα.
Έχω τη λαίδη Τζέιν σε κρίσιμη κατάσταση και μια επιδημία χολέρας.
Προσπαθώ ολομόναχος να κρατήσω όρθιο το νοσοκομείο,
- κι εσύ θες να σε κάνω να δείχνεις νεκρός; - Αν δεν με σκοτώσεις, πέθανα.
Οπότε, αν το προλάβαινες κι αυτό, θα το εκτιμούσα.
Άλλωστε, μου χρωστάς.
- Σου χρωστάω; - Ναι.
Δεν σου χρωστάω δεκάρα τσακιστή.
Σου έχω πάντα σταθεί από τότε που σε βρήκα ζαρωμένο στα χιόνια!
Σ' έσωσα απ' του χάρου τα δόντια εκείνη τη νύχτα.
Ξύπνησα με χανγκόβερ κι ένα μούλικο να μπουσουλάει στο πάτωμά μου.
Και τώρα μου λες ότι είσαι πολύ απασχολημένος
για να βοηθήσεις με μια απλή χάρη, αχάριστο μυξιάρικο,
ενώ σου έχω σταθεί βράχος.
Ενώ ήμουν πάντα η σταθερά σου!
Ναι, μάλλον ήσουν σταθερά ένα χαλίκι στο παπούτσι μου!
Είσαι ένας αποτυχημένος, άπληστος απατεώνας!
Ένα πράγμα έκανες για εμένα, να διαλύσεις κάθε ελπίδα να ζήσω με την Μπελ!
Αλλά δεν σ' έχω ανάγκη πια, Φέιγκιν.
Δεν σε θέλω.
Τζέινι. Νιώθουμε λίγο καλύτερα;
Ας μην προσποιούμαστε ότι νοιάζεσαι.
Μια διαταγή για το άνοιγμα των λιμανιών και μια υποσχετική για 20.000 λίρες.
Θα χρειαστώ την υπογραφή σου για την απόδειξη της παραλαβής.
Αφάνταστα ευγενικό.
Αντίο, Τζέινι.
Μάλλον δεν θα ξαναϊδωθούμε ποτέ.
Έχω την υποψία ότι λες την αλήθεια.
Εύχομαι να πεθάνεις μόνος, χωρίς κανέναν να σ' αγαπάει.
Αλήτη!
Μην πλησιάσεις τη γυναίκα και τις κόρες μου ξανά.
Δεν πρόκειται. Οι 20.000 λίρες θα φροντίσουν γι' αυτό.
Ομολογία για εγκληματικό εκβιασμό βασιλικού αξιωματούχου. Της μανούλας.
Κι η συμφωνία σου να φύγεις απ' την αποικία ή να τιμωρηθείς με θάνατο.
Πανούργα μάγισσα! Είπες ότι ήταν απόδειξη.
Ας το διάβαζες πιο προσεχτικά.
Και δεν έπρεπε να είχες φερθεί σαν κτήνος στη μαμά.
Σκότωσα τον Φινέα και θα σκοτώσω κι εσένα αν με ξαναγγίξεις.
Είσαι τρελή!
Είστε όλοι τρελοί!
Μπελ, μην τους αφήσεις να μου το κάνουν αυτό.
Πατέρα, είναι εντάξει το χέρι σου;
Ναι, άξιζε τον κόπο, αγάπη μου.
- Ο δούκας εξορίζεται από την αποικία. - Έντερς;
Πέταξέ τον έξω, χωροφύλακα.
Έντερς.
Έντερς!
Τα εννοούσες αυτά που είπες προηγουμένως;
Δεν με χρειάζεσαι; Δεν με θες στη ζωή σου;
Ναι.
Μάλιστα.
Θα σου πω, κάνε μου αυτήν την τελευταία μικρή χάρη,
και δεν θα σου ξαναζητήσω ποτέ τίποτα.
Θα πούμε αντίο για πάντα.
Σίγουρα το θέλεις αυτό;
Δεν το έχω ξανακάνει, άρα υπάρχει πιθανότητα να μη συνέλθεις.
Λοιπόν… ή αυτό ή το κεφάλι μου θα γίνει τουρσί.
Έλα.
Κάν' το!
Μακάρι να μην είχα δει ποτέ τη βρόμικη μωρουδίστικη φάτσα σου.
Δεν νιώθω τόσο σίγουρος τώρα.
Τι λέει σε εκείνο το μπουκάλι;
Αντίο, Φέιγκιν.
Πιστεύω ότι πρέπει να περάσουμε περισσότερο χρόνο μαζί, οικογενειακά.
Και να το γιορτάσουμε που έγινες καλύτερα.
Πέτυχε.
Μπράβο, υποπλοίαρχε.
Έχουμε θεραπεία για τη χολέρα, Χέτι.
Και να φάμε τούρτα.
Μάζεψε όσους ενδοφλέβιους ορούς μπορείς.
Το κάνω ήδη. Εξαρχής, ήμασταν σίγουροι ότι θα τα κατάφερνες.
Μπορούμε να κάνουμε την τούρτα μαζί.
Νομίζω ότι θα ήταν ωραίο ένα μεγάλο δείπνο με ψητό κοτόπουλο
- και όλα τα συνοδευτικά. - Ναι.
Γεια σας, παιδιά. Χρειάζεστε έναν υποπλοίαρχο χειρουργό;
Όντως τυγχάνει να χρειαζόμαστε. Ο χασάπης μας πέθανε απ' τη χολέρα.
Ήμουν στον Βελλεροφόντη στη Σεβαστούπολη.
Σίγουρα ο καπετάνιος θα χαρεί μαζί σας, κύριε.
- Πότε σαλπάρετε; - Το Δελφίνι θα σαλπάρει με την παλίρροια.
Τζακ!
Θα φύγεις;
Χέτι, συγγνώμη. Απλώς…
Η Μπελ κι εγώ… Οι κόσμοι μας είναι πολύ διαφορετικοί. Τώρα το καταλαβαίνω.
Σε παρακαλώ, μην το κάνεις. Σε χρειαζόμαστε εδώ.
Θα μου είναι πάντα πολύ οδυνηρό αν μείνω εδώ.
Θα μου λείψεις. Πάρα πολύ.
Κι εσύ σ' εμένα.
Είσαι ένα από τα καλύτερα πράγματα εδώ.
Είσαι άνετα;
- Έχεις βολευτεί καλά; - Ναι, αγάπη μου.
Ορίστε, μητέρα. Καλομέλας και κιμωλία. Βοηθά στην αναγούλα.
Σ' ευχαριστώ, αγάπη μου.
Μητέρα.
Μπελ.
Λυπάμαι για ό,τι έγινε ανάμεσα σ' εσένα και τον δρα Ντόκινς.
Και…
Συγγνώμη για ό,τι έκανα ώστε να έρθετε σε ρήξη εσύ και ο δρ Ντόκινς.
Σ' ευχαριστώ.
Και μίλησα με τον πατέρα σου και…
Αφού ο δρ Ντόκινς συνέβαλε στο να σωθεί η πόλη και η πολυαγαπημένη μου σύζυγος…
του απονέμω πλήρη χάρη.
Πατέρα. Σ' ευχαριστώ.
Αν επιθυμείς να είσαι μαζί του, δεν θα σου σταθώ εμπόδιο.
Μπελ.
Δεν είμαι σίγουρη ότι εμείς…
Θεέ μου, είναι τόσο…
Μπελ Ελίζαμπεθ Φοξ, μια ζωή περιμένω μια τέτοια στιγμή,
κι αν χαραμίσεις αυτήν την ευκαιρία, δεν θα σε συγχωρήσω ποτέ των ποτών.
Είναι αληθινή αγάπη.
Θεέ μου. Φάνι, έχεις δίκιο.
Πού είναι ο Τζακ;
- Έφυγε για να ξαναμπεί στο ναυτικό. - Πότε; Γιατί;
Πριν από λίγο. Αλλά άδικο έχει;
Θέλω να πω, ο Τζακ είναι καλός άνθρωπος.
Απλώς δεν πιστεύει ότι είναι αρκετά άξιος για να μπει στον κόσμο σας.
Άκου. Το Δελφίνι θα σαλπάρει με την παλίρροια, αγάπη μου.
Θα πρότεινα να φύγεις τρέχοντας.
Αν είναι κάπου, εδώ θα είναι.
Πού είναι ο Φέιγκιν;
Στην αίθουσα αναμονής, μα δεν μπορώ να σας αφήσω να μπείτε.
Δεν έχει σφυγμό.
Θα πάρω πιστοποιητικό θανάτου από κάποιον γιατρό.
Έτσι δεν θα κουβαλάω ως την πατρίδα ένα χολεριασμένο κεφάλι σε βαρέλι.
Αυτό…
Αυτό ήταν;
Ένας θάνατος για μια χασούρα. Ο ισολογισμός είναι ισορροπημένος.
Όχι, δεν είναι! Δεν είναι, που να πάρει ο διάολος!
Αυτό το κατακάθι πρέπει να τιμωρηθεί όπως του αξίζει!
Κύριε Χιπ, είστε σίγουρος ότι δεν θέλετε το κεφάλι του;
Καλύτερα να πάρουμε το πτώμα του και να το θάψουμε.
Ναι.
"Παιδιά, ελπίζω ότι έτσι εσείς και η Ρότι θα γλιτώσετε μια και καλή.
"Τα λέμε στον άλλο κόσμο.
"Ο παλιόφιλός σας… Νόρμπερτ Φέιγκιν".
Χαρά μας που σας έχουμε μαζί μας, γιατρέ.
ΠΟΡΤ ΒΙΚΤΟΡΙ
Ετοιμαστείτε για απόπλου.
Για όνομα του Θεού, βοήθεια!
Κάντε στην άκρη, παρακαλώ! Σας παρακαλώ!
Συγγνώμη!
Τζακ!
Πού είναι το Δελφίνι;
- Μόλις σάλπαρε, λαίδη μου. - Για πού;
Για Ρίο ντε Τζανέιρο.
Ρίο ντε Τζανέιρο;
- Πότε είναι το επόμενο πλοίο; - Σ' έναν μήνα.
Μπελ;
Γιατί το 'κανες αυτό;
Θα με άφηνες!
Προσπάθησα.
Αλλά σ' αγαπώ πάρα πολύ.
Κι εγώ σ' αγαπώ, πανέξυπνε βλάκα.
Μ' ακούει κανείς; Είναι κανείς εκεί;
Σου είπα να μου ρίξεις τους παλμούς, όχι να με ταΐσεις στα σκουλήκια, ρε βλίτο!
Χέλη!
Υποτιτλισμός: Εύα Καρυοφύλλη